Република Србија

Аутономна покрајина Војводина

Општина Врбас

Привремени орган

**Општинска изборна комисија**

Број:013-1-7/2020

Дана: 06.03.2020. године

**Врбас**

**ИЗВОД ИЗ ЗАПИСНИКА**

са **2.** седнице Општинске изборне комисије Врбас, одржане дана **6. марта 2020**. године у малој сали за седнице у згради Општине Врбас у Врбасу, Маршала Тита број 89, први спрат, са почетком у 14,00 часова

.................................................................................................................................................................

(непотребно изостављено)

**О Д Л У К У**

Групу грађана образује најмање десет бирача писаним споразумом који се оверава у складу са Законом о оверавању потписа, рукописа и преписа.

Споразум о образовању групе грађана обавезно садржи:

1) назив групе грађана, ако је одређен;

2) навод да се група грађана образује ради подношења изборне листе ради учешћа на изборима за одборнике Скупштине општине са датумом одржавања избора;

3) назив изборне листе групе грађана;

4) податке о лицу које је овлашћено за подношење изборне листе (име и презиме, ЈМБГ и пребивалиште и адреса стана, наведени према подацима из личне карте);

5) податке о лицима која су образовала групу грађана (име и презиме, ЈМБГ и пребивалиште и адреса стана, наведени према подацима из личне карте).

Споразум о образовању групе грађана мора да буде оверен пре почетка прикупљања.

Група грађана не мора да има назив.

 Ако изборну листу подноси група грађана, назив изборне листе садржи назив утврђен споразумом о образовању те групе грађана.

Назив изборне листе групе грађана може да садржи и име и презиме једног лица (носилац изборне листе), уз његову писану сагласност. У овом случају, име и презиме носиоца изборне листе саставни је део назива изборне листе који се утврђује споразумом о образовању групе грађана.

Назив изборне листе групе грађана не може да садржи реч „странка“ ни у једном падежу, нити назив регистроване политичке странке, укључујући и скраћени назив регистроване политичке странке, осим уколико за то добије писану сагласност регистроване политичке странке.

Назив изборне листе не може да садржи имена историјских или измишљених личности.

Ако изборну листу подноси група грађана, навођење назива подносиоца изборне листе у изборној листи зависи од тога да ли група грађана има назив или не.

Ако група грађана нема назив, у изборној листи се као назив подносиоца изборне листе наводе само речи: Група грађана.

Ако група грађана има назив, она је дужна да у изборној листи и у свим другим изборним документима свој назив као подносиоца изборне листе наведе идентично називу утврђеном у споразуму о образовању групе грађана, при чему назив групе грађана утврђен у споразуму о образовању групе грађана мора да на почетку садржи речи: Група грађана.

...........................................................................................................................................................................

 (непотребно изостављено)

 Председник комисије,

 мр Жељко Лаиновић, ср